cyanic-selkie/wikianc huggingface dataset:
Gerd Zewe
Natschonalmannschap, 1973 bit 1979
Noch ünner Bundstrainer Helmut Schön wurde he in‘ März un Mai 1973 in de Juniorennatschonalelf U-23 bi de Lännerspelen gegen de USA un Däänmark eerstmals in dat Middelfeld test. In‘ September 1973 keem he in dat EM-Qualifikatschonsspeel gegen Polen to’n Insatz. In dat Weltmeesterschapsjohr 1978 wurr he an‘ 21. Februar gegen England un an‘ 18. April gegen Sweden as Libero in de Düütsch B-Footballnatschonalmannschap insett.
In de Natschonalmannschap weer he 1978 un 1979 in veer Spelen aktiv un nehm 1978 mit de düütsch Natschonalmannschap an de Weltmeesterschap in Argentinien deel, keem dor aber nich to’n Insatz. To sien veer A-Lännerspeelinsätzen keem Gerd Zewe glieks nah de WM 1978 ünner den neen Bundsstrainer Jupp Derwall. Zewe weer de letzte Speler vun Fortuna Düsseldorf, de in en düütsch WM-Kader stunn (Stand 2017).
Amateurtrainer
Nah sien lang un spoodriek Spelerkarriere weer Zewe as Trainer ünner annern bi 1. FC Union Solingen, SC Kapellen-Erft, TuS Grevenbroich un 1. FC Viersen tätig. Bit März 2013 weer he Jöögdtrainerberader bi de DJK Eintracht Hoeningen.
Faramans
Faramans betekent
Heinrich Himmler
duum|Heinrich Himmler 1942 Heinrich Luitpold Himmler (* 7. Oktober 1900 in München; † 23. Mai 1945 in Lümborg dör Suizid) wöör en düütschen Politiker in de Weimarer Republiek un de Nazitiet. Ünner Hitler is he Rieksföhrer vun de SS un is dormit tostännig för bannig vele Kriegsverbreken un den Holocaust.
Opwassen
Himmler is as tweeter Söhn vun Joseph Gebhard Himmler un Anna Maria Heyder in München boren un in börgerliche kathoolsche Ümfeld opwossen. In’n Eersten Weltkrieg is he freewillig to de Armee gahn, hett sien Offiziersutbildung mookt, man he hett nich an’e Front kämpft, wat in de Nazitiet anners vertellt wurrn is. Nadem he bi dat Störten vun de Räädrepubliek in München in en Friekorps dorbi wesen is, hett he sien Abitur mookt un Landweertschop an de TU München studeert.
Liddmaat in de NSDAP un Karriere
In’n August 1923 is he in de NSDAP intreden un is an’n 9. November 1923 bi de Hitler-Ludendorff-Putsch mitmarscheert. An’n 6. Januar 1929 weer Himmler to den böversten Mann vun de SS maakt. Later weer he vun Hitler to „Rieksführer vun de SS“ bestimmt. Na de Machtövernahm dör Hitler is he Polizeipräsident vun München woorn.
Himmler harr groten Andeel an den Röhm-Putsch, den Dood vun de böversten SA-Lüüd un Kurt von Schleicher un sien Fru. An’n 17. Juni 1936 weer Himmler ok de Polizei ünnerstellt. So is een vun de letzten Angelegenheiten, de de Länner sülvst maken dröffen, ok zentralistisch regelt worrn. 1943 kreeg he ok noch dat Binnenministerium ünnerstellt. 1944 is he Böverbefehlshebber vun de Ersatzheer un tostännig för de Rüstung. An’n Enne vun den Tweeten Weltkrieg hett Himmler versöcht, Freden to sluten, nahdem dat opflogen is, is he vun Hitler ut all sien Ämter rutsmeten worrn.
Flucht un Dood
Himmler hett an dat Enne, nadem Hitler em sien Macht nahmen hett, versöcht to flüchten. Mit fälschten Utwies is he denn aver vun Briten grepen worden un inhaftiert worden. In dat Gefängnis hett he sik denn ümbröcht.
Greiz
Greiz is en Stadt in‘n Süüdosten van Döringen, de stuuff an de Landsgrenz to Sassen liggt. Se is de Kreisstadt van den Landkreis Greiz un Middelzentrum för den südlichen Deel van den Landkreis. De Stadt liggt in dat Daal van de Witt Elster in dat Vogtland (Döringen). Wegen hör reizvull Laag in en Daalkeetel un hör tallriek historsch Bauten drocht se de Binaam„Perle des Vogtlandes“. Greiz weer de Residenzstadt van dat Fürstendom Reuß öllere Lien, dat bit 1918 al sülvständig Bundsstaat in dat Düütsch Kaiserriek bestunn un van dat Huus Reuß regeert wurr. Van 1922 bit 1950 weer Greiz kreisfree Stadt in dat Land Döringen.
De Stadt hett 20.103 Inwahner (Stand: 31. Dezember 2018) up en Flach van 76,44 km².
Stadtgleedern
Greiz is territorial updeelt in de Karnstadt as ok 9 Oortsdeelen, de jewiels en Oortsdeelverfaaten un en eegen Oortsdeelbörgermeester un en Oortsdeelraat hamm. Neumühle/Elster sall to’n Johreswessel 2019/2020 in de Stadt ingleedert wurrn.
De nich bewahnt Wälder direkt westlich un nordwestlich van de Greizer Karnstadt hörrn to kien en Oortsdeel, sonnern billen den binnverhalv van de Stadt eegenständigen Waldbezirk Heinrichsgrün.
Historie
All in de jüngere Steentiet weer de Daalkeetel van de Witt Elster bewahnt. Up Kelten un Germanen sünd af dat 7. Johrhunnert Slawen folgt. Dat hüüdige Greiz, inst Grewcz, is wohrschienlich van slaawsch Oorsprung (slaawsch: gradec, ‚befestigter Oort‘) un düükt 1209 eerstmals in en Oorkunn up. Bi de Överleggen to’n Oorsprung van den Naam wurrd van de fröhere Schrievwies Grouts utgahn. De Naam hett sück denn in de Loop van de Johrhunnerte ännert.
In dat Johr 1225 wurrd för Greiz eerstmals en Boranlaag un en Vörgängerbau van de Stadtkark St. Marien, upricht dör de Weidaer Vögte, nömmt. Bi dat Deelen van dat Vogtland 1237 kreeg de jüngste van de dree Weidaer Vögte Heinrich V. (boren um 1209) dat Rebeet um Greiz-Werdau-Reichenbach. He hett sien Sitt up de Greizer Borg verleggt un hett sück Vogt van Greiz nömmt. Dormit weer Greiz eerstmals Sitt van en Herrschap.
En groot Brand hett Greiz an‘n 6. April 1802 meest komplett vernicht. Insgesamt sünd dormals etwa 430 Gebäude afbrennt, dorvan alleen 237 Börgerhüüüs (Rest weern Nebengebäude und Schüürn). Völ wiedere Gebäude hett man wiels den Brand afreeten, um dat gau wassen Füer uptohollen. In dat 19. Johrhunnert wurr de Stadt to en bedüüdend Industriestandoort, 1865 wurr Greiz an dat Iesenbahnnett anslooten.
Jens Scheiblich
Jens Scheiblich (* 2. November 1942 in Hamborg; † 25. Dezember 2010 ok dor) weer en düütsch Schauspeler.
Leven
Nah sien 1962 is he nah de Bundswehr gahn un is 1964 as Leutnant vun de Reserve weer ut’n Deenst utscheedt. Dorna hett he bit 1967 de Schauspeelschool van Hildburg Frese in Hamborg besöcht.
In 1965 is he eerstmals an’t Thalia Theater uptreden un dorna ok in anner Theaters. Van 1974 bit 1983 un siet 1996 weer höör he to dat fast Ensemble an Ohnsorg-Theater.
De 1,67 m grote Scheiblich is ok faken in Feernsehn to sehn wesen.
Jaeggi
Jaeggi is de Familiennaam von
,
Kiek ok bi: Jaggi, Jäggi, Jaeggy.
La Rivière
La Rivière is de Familiennaam von
Kiek ok bi: Larivière, Rivière.
Extremität
En Extremität (lat., Mehrtall Extremitäten) is an un for sik dat, wat vun dat Lief vun en Deert oder Minschen afstahn deit. Also dat, wat an de verscheden Delen vun dat Lief an hangen deit. Sünnerlich sünd dat Anhäng, de bi dat Vorutkamen hölpt (as Been un Flünken), man ok de Formen, de sik dor mit den Loop vun de Evolutschoon ut billt' hefft (kiek bi de Liddfööt).
In de Anatomie vun den Minschen weert de Extremitäten ok Leden nömmt (Arms un Been).
Montaud
Montaud betekent
Kiek ok bi: Montaut.
Mount Tarr
Mount Tarr is en hogen Barg in Mac-Robertson-Land, Oostantarktika. He liggt in de Porthos Range von de Prince Charles Mountains 2,5 km oostsüüdoosten von’n Mount Creighton.
He is na Luftopnahmen von de Australian National Antarctic Research Expeditions (ANARE) ut dat Johr 1965 karteert worrn. Dat Antarctic Names Committee of Australia hett em na Frank Tarr nöömt, de Flegerinschenör bi en ANARE-Kampagne in dat Johr 1969 för Meetarbeiden in de Prince Charles Mountains weer.
Tarr
Tarr is de Familiennaam von
Tarr betekent ok
Jaggi
Jaggi is de Familiennaam von
Kiek ok bi: Jaggy, Jäggi.
Otto Winkelmüller
Otto Winkelmüller is de Naam von
* Otto Winkelmüller (vör 1889–na 1900), düütschen Architekt un Schriever,
Thorax (Liddfööt)
In de Zoologie is Thorax de Naam for de Bost vun en Liddfoot. Ansluten an den Thorax deit sik direktemang dat Abdomen (Achterlief). De Thorax besteiht ut allerhand Segmente. Bi Insekten sünd dat de Prothorax (Vörbost), de Mesothorax (Middelbost) un de Metathorax (Achterbost). An all Thoraxsegmente bi de Insekten sitt je een Paar Been an, an de Middel- und Achterbost butendem noch en Paar Flunken. Dat kümmt avers vör, datt een vun de Flunkenpaare torüchbillt wurrn is, as de Achterflunken bi de Tweeflunken (Diptera). Bi de Taillenwöpsen is de Thorax mit dat eerste Segment vun dat Achterlief tohopenwussen. Dat is meist nich to sehn. Wat dor tosam,enwussen is, warrt denn Mesosoma nömmt. Wenn Kopp un Thorax tohopensmolten sünd, as bi de Spinnen, denn so warrt vun en Cephalothorax snackt.
Hanna Sola
Hanna Sola (wittrussisch: Га́нна Со́ла, * 16. Februar 1996 in Schumilino) is en wittrussisch Biathletin.
University of Illinois at Urbana-Champaign
De University of Illinois at Urbana-Champaign (ok UIUC oder U of I nömmt) is en staatliche Universität in Urbana un Champaign in den US-Bundesstaat Illinois. De Campus befindt sück up de Grenz tüschen de beid Städte. De Universität wurr 1867 grünnd un hett to Tiet 41.495 inschreeven Studenten. De Hoochschool is de wichtigste Standoort van de University of Illinois un hörrt to de best staatlichen Hoochscholen in den USA, en so nömmt Public Ivy. Se is todem Liddmaat in de Association of American Universities, en Verbund van führend amerikaansch Forschungsuniversitäten. De Universität hett en eegen Flooghaben, den Willard Airport. Dat Motto van de Universität is Learning and Labor.
Hanna Sola
Sola geev hör Debüt mit 17. Johren in’n IBU-Cup, de tweethööchste Wettkampreeg in’n Internatschonalen Biathlon. To Anfang vun de Saison 2014/15 reck se in Beitostølen as Veerte in’n Sprint dor to’n eersten Mal de Top Ten. In den folgenden Winter (2015/16) keem se regelmatig in dat wittrussische Weltcupteam to’n Insatz. Bi hör eerst Weltcuprennen in Östersund in‘n November 2015 keem se up den 37. Platz un wunn dormit glieks hör eerst Weltcuppunkte. Mit disse 4 Punkte keem se an dat Enn’n vun de Saison up Platz 95 in den Gesamtweltcup. 2016 wurr se för de Weltmeesterschapen in Oslo nomineert un keem dor bi hör eenzigen Insatz in’n Sprint up den 77. Platz. Wiels disse Johren weer Sola ok noch in’n Jöögd- un Juniorenberiek startberechtigt un wunn mit de Staffel um Dsinara Alimbekawa un Darja Blaschko bi de Heim-WM 2015 in Minsk-Raubitschy den Jöögd-WM-Titel.
University of Illinois at Urbana-Champaign
Bibliothek
To de University of Illinois at Urbana Champaign hörrt mit över 13 Millionen Böker de gröttste apenliche Universitätsbibliothek van de USA. De Bibliothek hörrn 22 Millionen Eenzelstücke, över den Online-Katalog hett se jeden Dag mehr as een Million Togreep weltwiet. En Ergänzungsbau van de Bibliothek wurr ünner de Eer leggt; luut en modern Sage („urban legend“) nah, passeer dat, dormit dat öldste Experimentierfeld van de Agrarforschung, Morrow Field, bi de dat loopen Experiment all över 100 Johr düert, nich överschatt wurrd.
Hanna Sola
Van 2016 bit 2018 wurr Sola blots in’n IBU-Cup insett un kreeg eerst mit den Neeupbau vun dat wittrussisch Team nah de Olympisch Winterspelen 2018 – un den Rückräen vun Darja Domratschawa un Nadseja Skardsina – weer en Platz in de Weltcupmannschap. In‘n Winter 2018/19 weer en 34. Platz hör best Weltcup-Eenzelresultat, wiels se mit de Staffel in dree Rennen ünner de best Teihn keem un todem mit de Mixed-Staffel de Bronzemedaille bi de Europameesterschapen 2019 wunn. In’n Januar 2020 bleev Sola i den Sprint in Ruhpolding to’n eersten Mal in en Weltcuprennen ahn Scheetfehler un reck mit den 4. Platz (vör Paulína Fialková un Marte Olsbu Røiseland, dat best wittrussisch Ergevnis in dissen Winter. In den Gesamtweltcup keem se up Rang 59.
University of Illinois at Urbana-Champaign
Forschung
De Universität beharbargt ünner annern dat National Center for Supercomputing Applications, NCSA. Hier wurrn bispeelswies de Mosaic-Browser, de de Grundlagen för hüüdig Browser as Mozilla Firefox un Microsoft Internet Explorer schafft hett, de Apache HTTP-Server as ok dat NCSA-Telnet schafft. In en Kooperatschoon mit IBM un de National Science Foundation wurr doran arbeit, den dormals flinksten Supercomputer van de Welt to bauen. De drocht de Naam „Blue Waters“ un kann en Billiarde Bereeken pro Sekunn utführen.
Ok de Elektrotechnische Fakultät hett as Gebortsoort van de eerst luchtemitterenden Diode (LED) en weltwiet gooden Roop. De Halfleitertechnik wurr hier in den 1950er un 1960er Johren besünners intensiv erforscht, un mehrere Nobelpriesdräger weern un sünd in Lehre un Forschung an de UIUC tätig.
2007 wurr dat van de Universität bedreeven Forschungsinstitut Institute for Condensed Matter Theory (ICMT) apen maakt, dat as Direkter Paul Mark Goldbart un als leidend Forscher Anthony James Leggett vörstahn. Dat ICMT ist o Tiet in dat Engineering Science Building up den Campus ünnerbrocht.
Rankings
Nah de internatschonalen Rangfolg („ranking“) van dat „Institute of Higher Education“ van de Shanghai Jiao Tong University nimmt de University of Illinois in de List van de best Universitäten van de Welt den 26. Platz in. Academic Ranking of World Universities 2007 van’n 31. Juli 2007, afropen an’n 21. November 2019, Institute of Higher Education, Shanghai Jiao Tong University Nah de „Academic Ranking of World Universities by Broad Subject Fields“, dat 2008 ebenfalls van dat Institute of Higher Education dörführt wurr, gellt Illinois in de Fackrebeeden Engineering/Technology und Computer Sciences as dartbeste Universität weltwiet, achter dat Massachusetts Institute of Technology (MIT) un de Stanford University. [https://web.archive.org/web/20090423031205/http://ed.sjtu.edu.cn/ARWU-FIELD2007/ENG.htm Academic Rankings of World Universities by Broad Subject Fields – 2007 van’n 31. Juli 2007, afropen an’n 21. November 2019, Institute of Higher Education, Shanghai Jiao Tong University
Persönlichkeiten
Alumni van de University of Illinois hemm tallriek internatschonal bekannt Firmen grünnd, as Netscape Communications, AMD, PayPal, Oracle Corporation, Siebel Systems, Lotus Software, YouTube un Gebäude as den Sears Tower un dat John Hancock Center entworfen.
Jaggy
Jaggy is de Familiennaam von
Kiek ok bi: Jaggi.
Winkelmüller
Winkelmüller is de Familiennaam von
,
Montagnieu
Montagnieu betekent
Tjurin
Tjurin oder Tjurina  is de Familiennaam von
Étoile de Bessèges
De Étoile de Bessèges (Steern vun Bessèges) is en Deelstreckenrennen för Radrennfohrer in Südfrankriek.
Dat siet 1971 utdragen Rennen find jedes Johr Anfang Februar statt. Dat fröhere Eendagsrennen is mittlerwiel en Deelstreckenrennen wurrn un umfaat meest fiev Daagafsnitte. Dat Rennen wurrd an den östlichen Rand vun de spektakulär un temelk bargig Cévennes-Region utdragen un führt över de Straaten rund um Bessèges un Marseille.
Siet 2005 hörrt de Steern vun Bessèges to de UCI Europe Tour un is in de Kategorie 2.1 instuuft.
De Franzoos Jean-Luc Molineris hett dat Rennen as Eerst wunnen un is ok de Rekordholler vun dit Rennen mit twee Siegen, as ok de Belgier Jo Planckeart un de Franzoos Jérôme Coppel.
Heinrich Wienke
Heinrich Wienke, ok Hinnerk Wüinke (* 2. August 1898 in Brokelsüik; † 31. März 1963 in Hameln) was eun plattduitsken Schrüiver. Heu schreiv up Lippsk Platt un was eun Ehrenliddmaad van de plattduitsken Vereun in Lippe un kreig in’n Johr 1952 den Klaus-Groth-Pries (Hamborg). Heu arböjj mit an eunen Wöörbeok för’t Lippske Platt.
Heinrich Wienke wurr den 2. August 1898 in Brokelsüik büi Schüer boren. Süin Vadder was de lippske Schrüiver Friedrich Wienke. No’r Scheoltüid arböjj heu för eunen Sommer Tüid, os eun Tichler anr Nedderelv. Heu maak en Lehre teo’n Starkstromtechniker un focht os eun Soldaat in’n öörsten Weltkrüig. No’n Krüige kriggt heu de Baantje os de Betriebsinspekter. In’n tweuten Weltkrüige is heu för eun Tüid land os Berichterstatter in Russland teogange un ging denn büi os technisch Leudsmann för den Wedderupbiu van duitsken, ramponöörten Städen. Blangenbüi werkt heu äuk os eun Journalist. Heu bleiv den 31. März 1963 in Hameln däud.
Oscar Ruben Requena
Oscar Ruben Requena is en Politiker ut Belize (PUP).
Requena hett en Bachelor in Primary Education un is Schoolmeester. Tosätzlich weer he Lehrbeopdragten an de University of Belize. He leevt in Punta Gorda.
Bi de Parlamentswahl in Belize 2012 weer he Kannedaat för de PUP in’n Wahlkreis Toledo West un hett de Wahl mit 62,45 % von de Stimmen gegen Juan Coy von de UDP wunnen.
Bi de Wahl 2015 weer he in’n sülven Wahlkreis Kannedaat un hett sik mit 62,46 % von de Stimmen wedder gegen Coy dörsett.
William Gregor
William Gregor (* 25. Dezember 1761 in Trewarthenick, Cornwall, England; † 11. Juni 1817 in Creed, Cornwall) weer en engelsch Geistlicher un Mineraloog.
Gregor hett 1791 dat Element Titan in’ Titaniesen opdeckt, ofschons man dat eerst later faststellt hett. Oorsprünglich weer Martin Heinrich Klaproth as Opdecker angeven un so is ok de Naamsgeevung nah de Vörslag vun Klaproth vörnommen wurrn.
Gregor weer siet 1814 Liddmaat vun de Royal Geological Society of Cornwall. He weer verheiraadt un harr een Dochter. Storven is he an Tuberkulose.
Pik Tanfil’eva
Russ’sche Wetenschoppers hebbt em nöömt. De Achtergrund von’n Naam is nich överlevert.
Vila Nova Sintra
thumb|De bannig gröne Stadt Vila Nova Sintra vun baven bekeken Vila Nova Sintra is en lütte Stadt op dat Eiland Brava in de Republiek Kap Verde un togliek ok de Hööftstadt vun dat Eiland.
Geografie
Vila Nova Sintra liggt in de Bargen vun Brava op ruchweg 500 Meter Hööch bi de Koordinaten 14°53’17,3’’N un 24°40’47,0’’W. Vun buten dat Eiland kann een dor blots över dat Fischerdörp un den Haven vun Furna henkamen. De beiden Öörd sünd aver twee Straten verbunnen, wovun aver blots de ne’ere för den Autoverkehr egent is. Vun Vila Nova Sintra na Furna bruukt man ungefähr en Veerdel Stünn. Wieldat de Stadt vergliekswies hooch liggt un faken Wulken in de Bargens hangen blievt, is de Temperatur hier tomeist wat sieter, as dat in de Tropen vermodt warrt. Na de letzte Bereken vun de Inwahnertall 2005 harr de Hööftstadt vun Brava 1.873 Inwahners. Dat is en good Fööfdel vun de ganzen Minschen op dat Eiland.
Dat Stadtbild vun Vila Sintra Nova is teemlich ruhig un gröön. Enge Straten gifft dat blots en poor, tomehrst is aver veel Ruum laten för Bööm, so dat sik de Hööftstraten as Alleen wiesen doot. De zentrale Steed vun de Stadt is de Praça Eugénio Tavares, nöömt na den beropen Musiker un Meester vun de Morna-Musik Eugénio Tavares, de ok vun veele Bloombetten verschönt warrt. Dor gifft dat ok en Pavillon för Musikvörföhren. De breden Alleen loopt ut all veer Richten op dissen Platz to.
Historie un Naam
De Naam vun de Stadt is afleidt vun de königliche Sommerresidenz Sintra in Portugal. In’t 18. un 19. Johrhunnert weer de lütte Stadt in Sommer en geern besochten Oort, woneem sik vör allen ok de Adeligen un Kolonialbeamten ut Santiago ophollen hebbt. Dat de Oort ok vundaag noch so smuck is, liggt an’t Geld. In de verleden Tiet sünd vele vun de Inwahners tietwies na Amerika utwannert un hebbt, as se een Dag na Brava wedder torüch kamen sünd, jemehr Penunsen in de feinen ollen Hüüs investeert un jem wedder torecht maakt. De Regeeren vun’t Eiland sorgt dorför, dat dat smucke Bild vun de Stadt ok in de Tokunft överduert. Se hett neemlich anordent, dat ne’e Hüüs, de op dat Eiland un sünners in Vila Nova Sintra boot warrt vun’n Stil her to de ollen Hüüs in’n Kolonialstil passen mööt.
Veelzellers
De Veelzellers (wetenschoplich Metazoa, vun ooldgr. μετα meta „achternah“ un ζῷον zóon „Deert“) sünd en Taxon in de Zoologie. Dor weert all Gruppen vun Deerter in tohopenfaat, de ut mehr as een Zell bestahn doot. Hüdigendags sünd bi 1,2 Mio. Aarden vun veelzellige Deerter bekannt. Vunwegen, datt dor en ganzen Barg vun noch gor nich in de Wetenschop beschreven wurrn is, warrt annahmen, dat weern 10 bit 20 Mio. Aarden, de dat alltohopen gifft. Vun de bitherto bekannten Aarden maakt de Liddfööt (Arthropoda) dor mit um un bi een Mio. Aarden mehr as 80 % ut. Binnen de Liddföte stellt de Kävers un de Bottervagels tosamen de Hälft vun all Aarden. Weekdeerter sünd mit bi 100.000 bekannte Aarden hüdigendags de tweet gröttste Stamm. Tohopen mit de Liddföte maakt se 90 % vun all Aarden ut, de vundagen up'e Eer to finnen sünd. De Warveldeerter stellt 5 % vun de Aarden mank de Veelzellers. In wetenschoppliche Schriften weert metazoa hüdigendags faken as synonymen Begreep for Deerter (Animalia) bruukt. Tohopen for de Veelzellers un de eenzelligen Vertreders ut ehre Stammgrupp is 2002 dat nee Taxon Holozoa upmaakt wurrn.
Kennteken
Kennteken vun de Veelzellers is nich bloß de Umstand, datt se ut allerhand Zellen tohopensett sünd. Man düsse Zellen hefft ok all annere Upgaven un verscheelt sik vun deswegen. So gifft dat al bi de Swammdeerter verschedene Zelltypen, de to'n Freten, to'n Aten (Kragenpietschenzellen) oder to'n Boon vun dat Skelett bruukt weert. Annere Kennteken sünd, datt de Geslechtszellen unnerscheedlich tostanne kaamt, datt de Spermien mit „Pietschen“ (Steerte) versehn sünd, datt de befrucht' Eizell dör Afsnören deelt warrt (Zelldeelen) un de Mitochondrien ehr Genom.
Jean-Luc Molineris
Jean-Luc Molineris (* 25. August 1950 in Grenoble) is en ehmalger franzöösch Radrennfohrer.
Molineris weer Profi van 1971 bit 1977 un is in disse Tiet mit so bekannt Radrennfohrer as Joaquim Agostinho, Bernard Thévenet un Eddy Merckx in en Team. Sien Vader, Pierre Molineris, weer inst ok Beropsradrennfohrer. Molineris wunn in sien Karriere 9 Rennen, dorvan de beid Eerstutdragen vun dat Rennen Étoile de Bessèges.
Wat he schafft hett
1971
Sönnichsen
Sönnichsen is de Familiennaam von
Jean-Luc Molineris
Wat he schafft hett
1972
1974
1976
Ganglion
En Ganglion (vun ooltgr. γάγγλιον gagglíon, „Knubbel“, „Buul“, Mehrtall: Ganglien) is en Knütt vun Nervenzellen in dat Nervensystem, man buten dat Zentralnervensystem. To de Ganglien warrt ok Nervenknütten seggt.
Bi ringere Deerter, as Ringelwörm un Liddfööt sett sik dat Zentralnervensystem tohopen ut en Reeg vun gröttere Ganglien, de mit de Evolutschoon to'n Brägen utwussen sünd.
Ganglien bi de Liddfööt un ringere Deerter
Bi de Liddfööt un Anneliden fallt sünnerlich de Ganglien an dat Vörenn vun dat Fallreepnervensystem up. Vunwegen, dat se ünner un boven den Strott liggen doot, weert se Böver- un Ünnerstrottganglion nömmt.
Indiana County
Indiana County is en Kreis (County) in’n US-Bundsstaat Pennsylvania. He hett 88.880 Inwahners (Stand Zensus 2010) op en Rebeet vun 2.150 km². De Sitt vun de Verwalten is in Indiana.
Historie
De Kreis is an’n 30. März 1803 grünnt worrn.
Demografie
Vun de 89.605 Inwahners bi’n Zensus vun 2000 harrn 41.150 Minschen Arbeit. Dat Inkamen je Kopp vun de hele Inwahnertall weer 15.312 US-Dollar. 45.382 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 9.506 Minschen maakt. 16,41 % vun de Inwahners leven 2000 ünner de Inkamensgrenz to de Armoot.
4,77 % hebbt 2000 tohuus ’n annere Spraak as Engelsch snackt un 1,56 % vun de Inwahners sünd buten de USA boren worrn.
Vun de Vöröllern her sünd 96,87 % vun de Minschen Witte, 1,57 % Swarte, 0,74 % stammt ut Asien un 0,01 % vun de Eilannen in’n Pazifik. 0,08 % sünd Nakamen vun Indianers. 0,16 % hebbt sik sülven to noch annere Gruppen torekent. 0,58 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 0,51 % vun de Lüüd ansehn.
Strathisla
Strathisla is en Whisky-Brenneree in Keith, Moray, Schottland. Se ist siet 1995 in’n Besitt vun Chivas Brothers Ltd. för Pernod Ricard. De Brenneree is de öllste Speyside-Destille, de hüüt noch bedreven warrt. De Naam kummt vun den Stroom Isla, de in de Neeg vörbilöppt. De Hüüs vun de Brenneree sünd in de schottischen Denkmollisten in de hööchste Kategorie A inordent. De Destille kann vun’n 21. März bit Enn vun’n Oktober för Besökers in föhrte Touren besöcht warrn.
Historie
De Destille Strathisla is 1786 vun George Taylor un Alexander Milne grünnt worrn, dormols noch ünner den Naam Milltown oder Milton. Se weer 1830 vun William Longmore övernahmen. Ehrn hüütigen Naam Strathisla hett se in de 1870er Johren kregen. Ruchweg söss Johren later is en Füür utbroken, wat en groten Deel vun de Brenneree tonichten maakt hett. 1890 weer de Destille in Milton ümnöömt.
George Jay Pomeroy weer 1949 de Besitter vun de Brenneree. He müss in’t Gefängnis, vunwegen dat he sien Stüürn nich betahlt harr. Dormit hett he ok de Brenneree in Gefohr bröcht. De Firma Chivas Brothers Ltd. hett ehr bi en Aukschoon opköfft un geev ehr den Naam Strathisla torüch. 1965 sünd twee ne’e Brennblasen dorto kamen. 1995 is Chivas vun Pernod Ricard övernahmen worrn.
Produkschoon
duum|De Destille De Strathisla-Destille höört to dat schottische Whiskyrebeet Speyside. Dat Water vör de Produkschoon stammt ut de Broomhill Spring in de Neeg vun de Brenneree. Arbeit warrt dor mit en Meeschfatt ut Eddelstahl vun 4,84 t un ölven Gäärfatten to 24.500 l ut Douglasienholt. Brennt warrt in twee wash stills un twee spirit stills. De Whisky warrt denn in Bourbon- un Sherry-Fatten lagert. Mit 2.400.000 l in’t Johr tellt se to de lütteren Destillen an’n schottischen Whisky Trail.
En groten Deel vun de Produkschoon geiht in de Herstellen vun den Blend-Whisky Chivas Regal. Dat Hööftprodukt is de 12 Johr olle Single Malt, man dat gifft bito ok Single Malts in’t Öller vun 8, 18 un 21 Johren.
Bornhöft
Bornhöft is de Familiennaam von
Kiek ok bi: Bornhövd, Bornhöved.
Hilde Sicks
mini|Graffsteen Hilde Sicks (* 25. November 1920 in Hamborg; † 31. Juli 2007 ok dor) weer en düütsche Volksschauspelerin.
Se is besünners bekannt wurrn dör ehr över 250 Rullen an’t Hamborger Ohnsorg-Theater. Wiels disse Stücken ok völ in’t Fernsehen överdragen wurrn sünd, kennt man hör ok in Düütschland.
Hör Utbildung as Schauspelersche hett se 1943 bi Eduard Marks kregen, nahdem se toeerst een koopmännsche Lehre afslooten harr. An 6. Oktober 1945 harr se in dat Stück De politisch Kannengeeter ehr eerste Uptreden in’t Ohnsorg-Theater; in de Rull muss se blots söss Satzen snacken. Een Johr later spöl se aber al de Hööftrull. To Tiet is se de öllste aktiv Ensemblelidmaat. In de Stück De Queen vun Quekenbüttel hett se in Februar 2006 ehr 60. Böhnenjubliäum an’t Ohnsorg-Theater fiert.
Se weer ok faken in Fernsehprodukschonen dorbi. Besünners bekannt is se mit de Rull as Weertsfru van de NDR-Serie Haifischbar un as Oma Anni in de Feernseh-Kummedie Die Ohnsorgs.
Kümmerle
Kiek ok bi: Kümmerli.
Hilde Sicks
An 7. Januar 2001 hett se van de Senat der Freien und Hansestadt Hamborg de Biermann-Ratjen-Medaille för ehr künstlerisch Verdeensten üm de Stadt Hamborg kregen.
Anton Wübbena-Mecima
Anton Wübbena-Mecima (* 31. Oktober 1920 in St. Georgiwold bi Weener; † 6. Juli 2002 ok dor) weer en düütsch Politiker (CDU). He weer Landraad vun de Landkreis Leer un Afordnter in’ Landdag vun Neddersassen.
Wübbena-Mecima hett de Volksschool in St. Georgiwold un dornah de Middelschool un en Landweertschaplich Fackschool in Weener besöcht. Van 1940 bit 1945 weer he Suldat in den Tweeten Weltkrieg. 1942 hett he den Hoff vun sien Öllern övernommen.
Wübbena-Mecima is 1947 de CDU bitreden. 1951 wurr he Böversielrichter vun de vereenigt Großsoltborger Sielacht. Siet 1971 weer he stellvertredend ehrenamtlicher Böversielrichter vun de Sielacht Rheiderland. As Vertreder vun de Landkreis Leer weer Wübbena-Mecima Liddmaat vun de Wertschapsförderungssellschap Ostfriesland-Unterems e.V.
Wübbena-Mecima weer af 1946 Ratsherr un van 1952 bit März 1973 Börgermeester in St. Georgiwold un togliek Ratsheer vun de Stadt Weener. Van 1965 bit März 1973 weer he Landraad, dornah stellvertredend Landraad vun de Landkreis Leer. In de söbente bit negente Wahlperiood gehör he vun 1970 bit 1982 dem Landdag vun Neddersassen an. In de teint Wahlperiood is he nahrückt un gehör den Landdag nochmals van’ 3. Juli 1985 bit 20. Juni 1986 an. Wübbena-Mecima is mit dat Bundsverdeenstkrüüz 1. Klasse uttekent wurrn.
Otto von Bismarck
thumb|Bismarck 1886 thumb|right|Bismarckdenkmaal in [[Hamborg, upricht 1906]] Otto Eduard Leopold von Bismarck-Schönhausen (vun 1865 af an Graaf, vun 1871 af an Först vun Bismarck, vun 1890 af an Hartog to Loonborg ; * 1. April 1815 in Schöönhusen; † 30. Juli 1898 in Friedrichsruh bi Hamborg) weer en düütschen Fürst un Politiker. Vun 1862 bit 1871 is he Ministerpräsident vun Preußen ween un togliek, vun 1867 bit 1871 Bundskanzler vun den Noordüütschen Bund un denn ok noch vun 1871 bit 1890 eersten Riekskanzler vun dat Düütsche Kaiserriek. He hett dor sunnerlich achter steken, datt dat Düütsche Riek grünnt wurrn is.
Bismarck weer en düchtigen Politiker un Staatsmann, aver he harr wat van enen herrischen Junker an sik, stell Nütten un Macht över Grundsetten un Rechten un streek de Autorität van de Monarchie hooch herut. Sien Wark, de Rieksgründung van 1871 un siene Politik as Riekskanzler weern tomeist militärisch un up Preußen afstimmt.
Ehren
Von Bismarck is 1885 Ehrenbörger von Bremerhoben worrn.
(774) Armor
(774) Armor is en Asteroid ut den Hööftgördel, de an’n 19. Dezember 1913 vun den franzööschen Astronom Charles Le Morvan in Paris opdeckt worrn is.
De Naam vun den Asteroid is afleidt vun Armorica, den keltischen Naam för dat Rebeet vun de Bretagne und de Normandie in’t hüütige Noordwest-Frankriek. De Opdecker stamm ut de Bretagne. .
Zewe
Zewe is de Familiennaam von
Kiek ok bi: Cewe.
Oese
Oese betekent
Dat is ok de hoochdüütsche Naam von
Oese is de Familiennaam von
OESE is afkört för
Kiek ok bi: Öse.
Kofi Annan
thumb|right|200px|Kofi Annan in’n November 2003 Kofi Atta Annan (* 8. April 1938 in Kumasi, Ghana † 18. August 2018 in Bern ) weer de sövte Generalsekretär vun de Vereenten Natschonen vun Januar 1997 bit Dezember 2006. He is 2001 mit den Fredensnobelpries ehrt worrn.
Familie un Utbilln
Kofi Annan weer in de ghanaischen Stadt Kumasi as Söhn vun Henry Reginald Annan un Victoria Annan boren un een Dag later dööpt. To de Tiet 1938 weer Ghana noch en britsche Kolonie. De Familie vun Annan hett to de Elite vun’t Land höört, to de Ethnie vun de Fante. Sien beiden Opas un en Unkel vun em weern so nöömte Chiefs un sien Vadder hett lange Tiet as Utfohrmanager för de Firma Lever Brothers arbeidt.
Kofi Annan hett 1958 mit en Studium vun de Weertschapswetenschoppen anfungen an’t Kumasi College of Science and Technology. Dör en Stipendium vun de Ford Foundation weer he in de Laag sien Studium in de USA an’t Macalester College in St. Paul, Minnesota wieder to maken, woneem he 1961 mit den Bachelor afslaten hett. Dorna hett he för een Johr an’t Genfer Hoochschoolinstitut för internatschonale Studien (IUHEI) vun de Universität Genf studeert. 1972 hett he butendem en Master of Business Administration an de Sloan School of Management vun’t Massachusetts Institute of Technology (MIT) maakt.
Annan is in tweeter Eh mit de sweedschen Afkaatschen un Künstlerin Nane Maria Annan verheiraadt, de en Broderdeern vun den sweedschen Diplomat Raoul Wallenberg is. Ut sien ersten Eh mit de Nigerianerin Titi Alakija hett Annan twee Kinner.
Fröhe Loopbahn
Kofi Annan is 1962 in de Weltgesundheitsorganisatschoon (WHO) vun de Vereenten Natschonen ringahn. Vun 1974 bit 1976 hett he as Tourismusdirekter in Ghana arbeidt. Dorna keem he wedder torüch na de Vereenten Natschonen un arbeidt dor as Biordent Generalsekretär achternanner in dree verscheeden Positschonen: vun 1987 bit 1990 weer he Sekerheitskoordinater Personalmanagement, vun 1990 bit 1992 in Program Planning, Budget and Finance, and Controller – op den Posten hett Annan ü.a. ok över dat Freelaten vun westliche Börgen in’n Irak wiel den Tweeten Golfkrieg – un von 1993 bit 1994 in’t Rebeet Insätz to’n Fredensekern. Dorophen weer he bit Oktober 1995 Undersecretary-General un weer denn Sünnerbeopdragten vun’n Generalsekretär för dat ehmolige Jugoslawien. Fief Maanden later keem he 1996 wedder torüch in sien Amt as Undersecretary-General.
Generalsekretär vun de Vereenten Natschonen
An’n 13. Dezember 1996 is Annan vun UNO-Sekerheitsraat op Druck vun de USA un gegen den Wedderstand vun vele Länner to’n Generalsekretär vun de Vereenten Natschonen wählt worrn un övernehm dormit de Steed vun Boutros Boutros-Ghali ut Ägypten. Sien Amt hett he an’n 1. Januar 1997 antreden as eerst Generalsekretär, de direkt ut de Reeg vun de UN-Mitarbeiters wählt worrn is un bito ok as eerste swartafrikaansch UNO-Generalsekretär. An’n 29. Juni 2001 weer he vun de UN-Generalversammeln för en tweete fiefjohrige Amtstiet bestätigt, de an’n 31. Dezember 2006 to End gahn is. De Wedderwahl is ungewöhnlich wesen, as he 1997 an sik blots för de tweete Amtstiet wählt worrn is. Sien Nafolger is de vörmolige süüdkoreaansche Butenminister Ban Ki-moon.
Wiel sien Amtstiet as Generalsekretär hett dat mehrere Beraden in’n Sekerheitsraat geven to de Situatschoon in’n Irak. As wichtigsten Punkt is över den Stand vun de Produkschoonsmöglichkeiten vun Massenvernichtenswapen dör den Irak snackt worrn. Kofi Annan hett dorto 2004 klor maakt, dat de Invasion in’n Irak ut sien Sicht illegal is.
In’n September 2003 hett Annan en Gremium vun 16 Lüüd insett, dat Vörslääg utarbeiden schüll för en Reform vun de Vereenten Natschonen, de so nöömte Hoochrangig Koppel för Bedrohen, Rutfordern un Wannel. Dorophen hett he an’n 21. März 2005 sien unvermodens wiet gahnd 63 Sieten lang Reform-Dokument „In grötterer Freeheit: Op’n Weg to Entwickeln, Sekerheit un Minschenrechten för all“ vörstellt.
Robertson-Nunatak
De Robertson-Nunatak is en lütten Nunatak in Mac-Robertson-Land, Oostantarktika. He liggt 30 km noordoosten von dat Clemence-Massiv an de Oostsied von’n Lambert-Gletscher.
Kofi Annan
Generalsekretär vun de Vereenten Natschonen
Toletzt sett sik Annan för en globale CO2-Stüer in un hett de Weltgemeenschap dorop drängt, en Lösen för de Darfur-Kries to finnen.
Robertson-Nunatak
Luftopnahmen sünd 1950 in’n Rahmen von de Australian National Antarctic Research Expeditions (ANARE) maakt worrn. ANARE-Mannschoppen, de 1969 un 1971 de Prince Charles Mountains vermeten harrn, hebbt em karteert. Dat Antarctic Names Committee of Australia hett em na’n Geophysiker Malcolm J. M. Robertson nöömt, de 1970 op de Mawson-Statschoon arbeidt hett un 1971 an de Meetarbeiden in de Prince Charles Mountains bedeligt weer.
Kofi Annan
Annere Opgaven
Annan is 2007 Vösitter vun de Allianz för en Gröne Revolutschoon in Afrika (AGRA) worrn, en Initiative, de in’t Johr 2006 mit Geller vun de Bill & Melinda Gates Foundation un de Rockefeller-Stiften in’t Leven ropen weer. Teel schall dat wesen, de landweertschopplich Produkschoon vun Afrika in de kamend teihn bit twintig Johren dubbelt oder dreemol so groot to maken, wobi toeerst vör allen de Lüttbuerns ünnerstütt warrn schüllt. .
Kritik an Annan
Kritiker hebbt Kofi Annan 1994 en Mitverantwoorden an’n Völkermoord in Ruanda ünnerstellt. An verantwoortlich Steed för Afrika un Ruanda schall he Narichten över den Völkermoord torüchhollen oder afmildert hebben. Dat warrt em sünners in Betog op Berichten un Helpsanfragen vun den dormaligen Kommandeerenden vun de UN-Truppen in Ruanda, General Roméo Dallaire naseggt.
In’n Verloop vun’n Libanonkrieg 2006 is Annan vun Israel un vun John Bolton, den US-amerikaanschen Bottschopper bi de Vereenten Natschonen kritiseert worrn, wieldat he Israel vörholen hett, veer Blauhelmsoldaten mit Vörsatz dood maakt to hebben. . Annan hett sien Vörhollen aver nich torüchnahmen.
Châtillon
Châtillon betekent
Châtillon oder Chatillon is de Familiennaam von
Serena Williams
duum|Serena Williams (2013) Serena Jameka Williams (* 26. September 1981 in Saginaw, Michigan, USA) is en US-amerikaansch Tennisspelerin. Se weer in't Eenzel 122 Week lang WTA-Weltranglisteneerste, af Juni 2010 führ se ok in't Düppel vörövergahn de Ranglist an. 2009 wurr se vun de ITF to'n tweeten Mal to de Spelerin vun dat Johr in't Eenzel nömmt wurrn un kreeg de Utteknung ok in't Düppel tosommen mit hör öllere Süster Venus Williams. De "Awards" weern siet 1999 (dormals an Martina Hingis) nich mehr vergeven wurrn. Serena Williams wahnt in Palm Beach Gardens, Florida.
De Anfang
As Kinner sünd de Williams-Süsters mit hör Öllern nah Compton, Los Angeles in Kalifornien trucken. Sowohl Venus as ok Serena Williams hebbt dor Tennis traineert un harrn all to Schooltieden Spood. 1991 wurr Serena von ihrem Vater Richard Williams in de Tennisschool vun Rick Macci, de all Jennifer Capriati un Mary Pierce traineert harr, ünnerbrocht. De Familie truck nah West Palm Beach.
De eersten Profijohren
In' September 1995 fung Serena Williams mit 14 Johr hör professionell Loopbahn an. 1997 kunn se all as Nummer 304 vun de Weltranglist de ehmalge Nummer 1, Monica Seles, bi dat Ameritech Tournament in Chicago slahn. An' Enn' vun dat Johr stunn se up Platz 99, in de Folgejohren gung dat up de List immer wieder bargup. An' 11. September 1999 wunn Serena Williams de US Open un dormit hör eerst Grand-Slam-Turnier in't Eenzel. 1998 wunn se in Wimbledon un bi de US Open tosommen mit Max Mirny jeweils dat Mixed.
2000 kunn se in't Düppel mit hör Süster Venus de Goldmedaille bi de Olympisch Spelen in Sydney winnen. 2001 wunn se eerstmals dat Damen-Masters. Mit de Siege bi de French Open, in Wimbledon, bi de US Open in dat Johr 2002 un bi de Australian Open 2003 wunn se veer wiedere Titel bi Grand-Slam-Turnieren un hett dormit en unechten Grand Slam schafft (woll all Turniere, aber nich in een Johr). 2003 wunn se buterdem in Wimbledon. Bi de Grand-Slam-Turniersiegen 2002 un 2003 wunn se in’t Finale jeweils gegen hör Süster Venus. Vun Associated Press wurr se mit de Sportler vun dat Johr-Utteknung 2002 ehrt.
Up Yetunde Price, en öllere Halfsüster vun Serena is an’ 14. September 2003 in hör Auto in Compton schaaten wurrn, wat se nich överleevt hett.
2005 bit 2007
Bi dat Sandplatzturnier in Charleston muss Serena Williams wegen Verletzung in de tweet Runn gegen Chan Yung-jan upgeven. In Rom verlor se in't Veertelfinale gegen Patty Schnyder mit 3:6, 6:2 un 6:7.
Bi dat tweet Grand-Slam-Turnier vun dat Johr, de French Open, verlor se in't Veertelfinale mit 4:6, 3:6 gegen de latere Winnerin Justine Henin. Gegen de verlor se dorto ok jeweils in't Veertelfinale in Wimbledon un bi de US Open.
2008: US-Open-Sieg un weer Weltranglisteneerste
thumb|Serena Williams bi dat Turnier in Wimbledon Serena Williams verlor in Melbourne as Titelverteidigerin in't Veertelfinale gegen Jelena Janković klor in twee Satzen. Nahdem se Paris, Antwerpen un Dubai afseggt harr, geev se in Bengaluru hör Comeback. In dat Halffinale geev dat weer en Williams-Duell, dat Serena in' Tiebreak vun den darten Satz för sück entscheeden kunn, nahdem se aber all tweemal en Matchball afwehren muss. Dat Endspeel wunn se denn gegen Patty Schnyder glatt in twee Satzen.
Ok bi hör nächst Turnier in Charleston wunn se. Af dat Achtelfinale wunn se nahnanner gegen Katarina Srebotnik, Marija Scharapowa un Alizé Cornet un in't Endspeel toletzt gegen Wera Swonarjowa in dree eng Satzen.
Bit to dat Veertelfinale in Berlin, wo se gegen Dinara Safina utscheeden dee, harr se en Bilanz vun 19:0 Siegen.
Bi den French Open is se ahn Probleme in de darten Runn intrucken, verlor dor aber överraschend gegen Katarina Srebotnik 4:6, 4:6. Ok dat Wimbledon-Finale hett se verloren, ditmal gegen hör Süster Venus. Beid tosommen wunnen denn aber den darten Düppeltitel bi de All England Championships. An' 7. September hett se in't Finale vun de US Open Jelena Janković mit 6:4 un 7:5 slahn. Dlör dissen Sie wurr se weer för veer Week de Nummer 1 vun de Weltranglist, bevör se an' 6. Oktober 2008 weer vun Janković aflööst wurr.
Saison 2009
Bi de Australian Open wunn Serena Williams dat Finale in twee Satzen gegen Dinara Safina. Todem wunn se gemeensam mit hör Süster Venus den Titel in de Daamendüppelkonkurrenz.
Ok in Wimbledon wunn se in twee Satz (gegen hör Süster) un tosommen mit Venus ok noch dat Finale in't Düppel gegen de beid austraalsch Spelerinnen Rennae Stubbs un Samantha Stosur.
Bi de US Open is se dorgegen in't Halffinale gegen de latere Siegerin Kim Clijsters utscheeden. Dorbi geev dat en beeten Striet. As Serena Williams en Lienrichterin düchtig utschullen hett, de tovör en Footfehler bi den Upslag anwiest harr, wurr se mit en Straafpunkt beleggt, de aber - wiel Clijsters to dissen Tietpunkt twee Matchbälle harr – togliek ok dat Enn' vun dat Speel bedüüden dee. Williams hett sück aber nahderhen för hör Verhollen entschuldigt.
An' Enn' vun dat Johr 2009 hett sück Williams sowohl in't Eenzel as ok in't Düppel för dat Saisonfinale in Doha qualifizeert. Mit Siegen över hör Süster Venus un de beid russisch Spelerinen Jelena Dementjewa un Swetlana Kusnezowa keem se in't Halffinale un wurr ok weer Nummer 1 up de Tennis-Weltranglist, nahdem Dinara Safina as amteeren Nummer 1 in hör eerst Gruppenspeel wegen Rüggpien upgeven muss. In't Halffinale hett hör Gegnerin, Caroline Wozniacki ut Däänmark upgeven. In't Finale uis se denn weer up hör Süster drapen, de se ok weer besiegen kunn. In't Düppel verloren de beid Süsters in't Halffinale gegen de latere Winners Nuria Llagostera Vives un Martinez Sanchez.
Dör hör Spood to'n Saisonafsluss stell SerenaWilliams mit 6,5 Millionen US-Dollar an wunnen Priesgeld in en Saison en nee Rekordmarke up. Buterdem wurr se to'n tweeten Mal nah 2002 to de Sportlerin vun dat Johr dör de Agentur Associated Press wählt.
Saison 2010
Anfang März van dit Johr kunn sück Serena Williams över den Gewinn vun en Trophäe buterhalv vun den Tennis freuen. To'n tweeten Mal nah 2003 wurr se as Beste Sportlerin vun dat Johr mit den Laureus Award uttekent.
An' 26. April stunn Serena as söbente Spelerin 100 Week lang an de Tipp vun de Daamen-Weltranglist. Tovör harrn dat blots Steffi Graf, Martina Navrátilová, Chris Evert, Monica Seles, Martina Hingis un Justine Henin schafft.
Nah weekenlang Verletzungspausen un nahdem se tallriek Deelnahmen an Turniere afseggen muss (so in Dubai, Miami un Charleston), is se eerst weer Anfang Mai bi en WTA-Event antreden. As topsett Spelerin harr se in de eerste Runn en Freelos un keem in't Halffinale mit man ehrder wesselhaft Leistungen. Dor verlor se denn gegen Jelena Jankovic in en hart umkämpt Speel in dat Tiebreak vun den darten Satz. Dornah speel se bi dat Turnier in Madrid un harr ok dor weer en Freelos in de eerste Runn. In de tweet Runn hett se nah harten Kamp un in dat längste Speel in hör Loopbahn de Russin Wera Duschewina nah circa dreeeenhalv Stünn. All Satzen sünd dorbi in' Tiebreak to Enn' gahn. In Runn dree weer denn aber ok Sluss, se verlor gegen Nadia Petrova, en anner Russin. Dorgegen kunn se aber mit hör Süster dat Düppelturnier winnen (in't Finale gegen Gisela Dulko/ARG un Flavia Pennetta/ITA) un is dormit up Platz 2 vun de Düppel-Weltranglist kommen.
Ok bi de French Open is se in' Eenzel un in't Düppel antreden, keem aber in't Eenzel in't Veertelfinale nich gegen Samantha Stosur an un verlor in dree Satzen. Tosommen mit hör Süster wunn se aber dat Düppelfinale Květa Peschke ut Tschechien un Katarina Srebotnik ut Slowenien. Dordör reck se den "unechten Grand Slam", wielse tovör all Wimbledon un de US Open in dat letzte Johr un de Australian Open vun dit Johr winnen kunn.
Dormit wurr se aber ok as eerst sösste Spelerin to glieker Tiet as de Nr. 1 in' Eenzel un Düppel führt.Vör hör hebbt dat blots Martina Navrátilová, Arantxa Sánchez-Vicario, Martina Hingis, Lindsay Davenport un Kim Clijsters schafft.
Saison 2011
Hör Comeback nah meest twalf Maand lang Verletzungspause gung eerst Mal to Enn' in dat Achtelfinale vun Wimbledon – dat weer dat fröheste Utscheeden dor siet 2005. De Titelverteidigerin verlor gegen de formstark Marion Bartoli ut Frankriek (de ok all dat Vörbereitungsturnier in Easrbourne wunnen harr) mit 3:6, 6:7. Bi dat Hartplatzturnier in Stanford leep dat ümgekehrt. In't Finale behull se nah en umkämpten eersten Satz, in de Bartoli 4:2 vörn leeg, ditmal mit 7:5 un 6:1 de Böverhand un wunn dormit hör 38. Karrieretitel. In dat kanaadsch Toronto hett se denn glieks dornah ok noch den Titel Nr. 39 halt.. Ok bi de US Open keem se nah en Sieg in't Halffinale gegen de Weltranglisteneerste Caroline Wozniacki in't Finale, verlor dor aber gegen Samantha Stosur in twee Satzen. An' Johresenn' stunn se aber all weer up Platz 12 in de Weltranglist.
Saison 2012
In Wimbledon wunn Serena Williams all hör fievten Eenzel- un (tosommen mit hör Süster Venus) fievten Düppeltitel. Dornah wunn se ok dat Hartplatzturnier vun Standford gegen Coco Vandeweghe mit 7:5, 6:3. Bi de Olympisch Spelen 2012 in London is se in't Eenzel un in't Düppel antreden. Dorbi gelung hör dat, den Spood vun hör Süster ut dat Johr 200 nahtohalen, as de beid Konkurrenzen winnen kunn. In't Finale vun de Eenzelkonkurrenz hett se de Russin Marija Scharapowa düütlich mit 6:0, 6:1 besiegt un wunn dormit Gold, wat ok hlör eerst Eenzelmedaille weer. Tosommen mit hör Süster Venus hett se in de Düppelkonkurrenz Andrea Hlaváčková un Lucie Hradecká in't Finale mit 6:4, 6:4 slahn. Se hebbt dormit ahn Satzverlust in dat gesamte ehrn Titel vun 2008 verteidigt. Mit hör jeweils veert Goldmedaille wurrn de Williams-Süsters todem de bit dorhen spoodriekst Tennisspeler bi Olympisch Spelen. Disse Ranglist wurr siet över een Johrhunnert vun den Briten Reginald Doherty anführt.
Dornah wunn se noch de US Open. In’t Finala hett se Wiktoryja Asaranka in dree Satzen mit 2:6, 6:2 un 7:5 slahn. Enn' Oktober 2012 hett Williams in dat Finale vun WTA Championships in Istanbul Marija Scharapowa in twee Satzen (6:4, 6:3) slahn. Dormit wunn se do'n darten Mal den WM-Titel vun de WTA un weer dormit ok de bit dorhen Öldste Winnerin vun dat Turnier.
Edgar Welch Leonard
Edgar Welch Leonard (* 19. Juni 1881 in West Newton, Massachusetts; † 7. Oktober 1948 in New York City) weer en US-amerikaansch Tennisspeler.
Bi de Olympisch Sömmerspelen 1904 in St. Louis wunn he gemeensam mit Beals Coleman Wright den Titel in’ Herrendüppel. Dorto kunn he sück in’t Eenzel ok noch de Brozemedaille halen. Anner Turniere hett he aber nich wunnen.
Wright un Leonard hörrn to de glieker Johrgang an de Harvard University, wor Leonard 1903 sien Afsluss makt hett. Nah dat Studium hett Leonard in de Textilfirma vun sien Vader arbeit. 1915 hett he in New York City de Brokerfirma Moore, Leonard, & Lynch grünnd.
Charles Le Morvan
Charles Le Morvan (* 1865; † 1933) weer en franzööschen Astronom.
Leven un Wark
Le Morvan hett an de Steernwacht vun Paris arbeit. Dor hett he in de Johren vun 1896 bit 1910 tosamen mit Maurice Lœwy un Pierre Puiseux an den en fotograafschen Atlas vun’n Maand Atlas photographique de la Lune arbeit. An’n 19. Dezember 1913 hett he butendem den Asteroid (774) Armor opdeckt.
Raumpatrouille
Raumpatrouille (op Platt so veel as „Weltruumpatrouille“), faken mit den Tosatz Die phantastischen Abenteuer des Raumschiffs Orion (ok Raumschiff Orion oder Raumpatrouille Orion) is de eerste düütsche Science-Fiction-Feernsehreeg. Dat gifft söven Folgen, de vun’n 17. September 1966 an alle veerteihn Daag jümmer Sünnavend avends na de Tagesschau vun de ARD utstrahlt worrn is.